Virtuális séta Temesvárra az Óbudai Egyetemről

A nagy múltú, egykori magyar város nevezetességeit, történelmi városrészeit, leghíresebb műemlékeit virtuális és kiterjesztett valóság-alkalmazásokkal tekinthetik meg mindazok, akik ellátogatnak a Reflektorfényben a Temesvári Kulturális Örökség című rendezvényre, melynek az Óbudai Egyetemen ad otthont január 20-án.

A Budapesti Spotlight Heritage Temesvár, XR bemutató és Nemzetközi Fesztivál egy kiterjesztett valóság-alapú digitális rendezvény. Az Óbudai Egyetem által támogatott program során a digitális történetmesélés segítségével szeretnénk felkelteni a szélesebb közönség érdeklődését Temesvár történelmi öröksége, kulturális élete iránt, hogy az érdeklődők egy időben hallhassák, láthassák, megtapasztalhassák és egy közös alkotás során "magukba fogadják" a várost, színházi és táncművészeti eseményekről készült videók, digitális- és AR- technológiák felhasználásával. A rendezvény magyar és angol nyelven zajlik. Szervezői: a Temesvári Műszaki Egyetem, az Óbudai Egyetem és a Bánsági Nemzeti Múzeum.

Az esemény az Európa Kulturális Fővárosa (Temesvár 2023 EKF) rendezvénysorozat része, amelyben kiemelt szerephez jut a város kulturális örökségét meghatározó soknemzetiségű, multikonfesszionális és változatos hagyományokat ápoló román-magyar-német-szerb kulturális-nyelvi közössége.

Cím: Óbudai Egyetem, Neumann János Informatikai Kar1034 Budapest, Bécsi út 96/bIdőpont: 2023. január 20. 10:00-től 17:00 óráig.

Sajtókapcsolat:

* +36 1 666 5797
* sajto@uni-obuda.hu

Eredeti tartalom: Óbudai Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/904/virtualis-seta-temesvarra-az-obudai-egyetemrol/